Държавен вестник, бр. 107, 2002 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  107
МИНИСТЕРСКИ СЪВЕТ
ПОСТАНОВЛЕНИЕ № 248 
ОТ 6 НОЕМВРИ 2002 Г.
за приемане на Наредба за изискванията към
диетичните храни за специални медицински
цели
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за изиск-
ванията към диетичните храни за специални
медицински цели.
Министър-председател:
Симеон Сакскобургготски
Главен секретар на Министерския съвет:
Севдалин Мавров
 НАРЕДБА
за изискванията към диетичните храни за спе-
циални медицински цели
Чл. 1. С наредбата се определят изисквани-
ята към производителите и търговците относ-
но състава, характеристиките, наименование-
то и етикетирането на диетичните храни, пред-
назначени за специални медицински цели и
представени като такива.
Чл. 2. (1) Диетични храни за специални ме-
дицински цели са група храни със специално
предназначение, които са произведени или със-
тавени за задоволяване на специфичните хра-
нителни потребности на пациенти и се използ-
ват под медицинско наблюдение.
(2) Храните по ал. 1 са предназначени за
цялостно или частично хранене на пациенти с
ограничена, понижена или нарушена способ-
ност да приемат, разграждат, абсорбират, ме-
таболизират или отделят обикновени храни,
съдържащи се в тях хранителни вещества или
техни метаболити.
(3) Храните по ал. 1 са предназначени и за
пациенти, чиито специфични хранителни пот-
ребности, определени от болестното им състо-
яние, не могат да бъдат задоволени чрез про-
мяна на нормалното хранене, чрез други храни
със специално предназначение или чрез съче-
тание от двете.
Чл. 3. (1) Диетичните храни за специални
медицински цели са:
1. храни с пълноценно стандартно съдържа-
ние на хранителни вещества, които при ползва-
не съгласно указанията за употреба на произво-
дителя могат да бъдат единствен хранителен
източник за лицата, за които са предназначени;
2. храни с пълноценно съдържание на хра-
нителни вещества, адаптирани към специфика-
та на дадено заболяване, нарушение или болест-
но състояние, които, използвани съгласно ука-
занията за употреба на производителя, могат
да бъдат единствен хранителен източник за
лицата, за които са предназначени;
3. непълноценни храни от гледна точка на
хранителните им характеристики със стандар-
тен хранителен състав или с хранителен състав,
адаптиран към спецификата на определено за-
боляване, нарушение или болестно състояние,
които не са подходящи за употреба като един-
ствен хранителен източник.
(2) Храните по ал. 1, т. 1 и 2 могат да се из-
ползват и за частично заместване или допълне-
ние към диетата на пациента.
Чл. 4. Продажбата и представянето на хра-
ни за специални медицински цели се допуска
само ако те отговарят на изискванията на на-
редбата.
Чл. 5. (1) Съставът на диетичните храни за
специални медицински цели трябва да е съоб-
разен с принципите на медицината и хранене-
то, установени въз основа на научно потвърде-
ни данни.
(2) Храните, когато се употребяват в съот-
ветствие с указанията на производителя, тряб-
ва да бъдат безопасни, полезни и ефективни за
задоволяване на специфичните хранителни пот-
ребности на лицата, за които са предназначени.
(3) Съставът на готовите за употреба или
приготвените в съответствие с указанията на
производителя диетични храни за специални
медицински цели трябва да отговаря на изиск-
ванията съгласно приложението.
Чл. 6. Наименованието “Диетични храни за
специални медицински цели” се използва за
означаване на продуктите по чл. 2.
Чл. 7. (1) При етикетирането на диетичните
храни, предназначени за специални медицинс-
ки цели, се спазват изискванията на Наредбата
за изискванията за етикетирането и представя-
нето на храните, приета с Постановление № 136
на Министерския съвет от 2000 г. (ДВ, бр. 62 от
2000 г.), като се обявяват и следните данни:
1. енергийна стойност, изразена в килоджа-
ули (kJ) и килокалории (kcal), и съдържание на
белтъци, въглехидрати и мазнини в цифрови
стойности на 100 g или за 100 ml от готовия за
употреба продукт, а когато е приложимо—и на
100 g или на 100 ml от продукта, приготвен съг-
ласно указанията за употреба на производителя;
2. средно количество на всеки минерал и
витамин, посочен в приложението, изразено в
цифрова стойност на 100 g или на 100 ml от го-
товия за употреба продукт, а когато е приложи-
мо—и на 100 g или на 100 ml от продукта, при-
готвен съгласно указанията за употреба на про-
изводителя;
3. по избор съдържанието на компоненти
от белтък, въглехидрати и мазнини и/или на
други хранителни вещества и техни компонен-
ти, което трябва да се посочи за правилната
специфична употреба на продукта, изразено в
цифрова стойност на 100 g или на 100 ml от го-
товия за употреба продукт, а когато е приложи-
мо—и на 100 g или на 100 ml от продукта, при-
готвен съгласно указанията за употреба на про-
изводителя;